CELEX: 32015R1039
Language: bg
Date: 2015-06-30 00:00:00
Title: Регламент (ЕС) 2015/1039 на Комисията от 30 юни 2015 година за изменение на Регламент (ЕС) № 748/2012 по отношение на полетното тестване (Текст от значение за ЕИП)

1.7.2015   
            
            
               BG
            
            
               Официален вестник на Европейския съюз
            
            
               L 167/1
            
         РЕГЛАМЕНТ (ЕС) 2015/1039 НА КОМИСИЯТА
   от 30 юни 2015 година
   за изменение на Регламент (ЕС) № 748/2012 по отношение на полетното тестване
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), и по-специално член 5, параграф 5 и член 7, параграф 6 от него,
   като има предвид, че:
   
               (1)
            
            
               Регламент (ЕС) № 748/2012 на Комисията (2) следва да бъде изменен, така че в рамките на условията за полет — в зависимост от сложността на извършваните полетни тестове и на въздухоплавателните средства — да се уреждат изискванията към компетентността и опита на пилотите и на главните бордни инженери на полетни тестове, с цел в Европейския съюз да се повиши безопасността и да се задълбочи хармонизацията на изискванията към компетентността и опита на членовете на екипажа, участващи в полетни тестове.
            
         
               (2)
            
            
               С цел да се насърчава безопасното провеждане на полетни тестове следва също така да се въведат изисквания за извършващите ги производствени и проектантски организации, както и изискване за наличие на ръководство за експлоатация при полетни тестове, в което се определят политиката на съответната организация и необходимите процедури във връзка с полетното тестване. Това ръководство следва да включва политика и процедури по отношение на състава и компетентността на екипажа, присъствието на борда на лица, които не са членове на екипажа, управлението на риска и безопасността, както и определянето на приборите и оборудването, които трябва да се намират на борда.
            
         
               (3)
            
            
               От съображения за яснота Регламент (ЕО) № 2042/2003 на Комисията (3) беше преработен. Тъй като формуляр 15а на EASA, който е поместен в допълнение II на приложение I (част 21) към Регламент (ЕС) № 748/2012, съдържа позоваване на Регламент (ЕО) № 2042/2003, се налага това позоваване да се актуализира.
            
         
               (4)
            
            
               Необходимо е на въздухоплавателния сектор и на държавите членки да се осигури достатъчно време, за да се приспособят към посочените изисквания. Поради това следва да се предвидят подходящи преходни разпоредби. Предвид характера на някои изменения обаче за тях следва да се предвиди по-късна дата на прилагане.
            
         
               (5)
            
            
               Мерките, предвидени в настоящия регламент, се основават на становището, дадено от Агенцията в съответствие с член 19, параграф 1 от Регламент (ЕО) № 216/2008.
            
         
               (6)
            
            
               Мерките, предвидени в настоящия регламент, са в съответствие със становището на Комитета на Европейската агенция за авиационна безопасност, създаден съгласно член 65 от Регламент (ЕО) № 216/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение
   Приложение I (част 21) към Регламент (ЕС) № 748/2012 се изменя в съответствие с приложението към настоящия регламент.
   Член 2
   Преходни разпоредби
   1.   Държавите членки, които към 21 юли 2015 г. са издавали национални свидетелства за правоспособност на участващи в полетни тестове членове на екипажа, различни от пилоти, може да продължат да издават такива свидетелства в съответствие с националното си законодателство до 31 декември 2017 г. Притежателите на такива свидетелства може да упражняват правата си до тази дата.
   2.   След 31 декември 2017 г. заявителите за разрешение за полет или притежателите на такова разрешение може да продължат да използват услугите на пилоти, които участват в посочените в допълнение XII към приложение I към Регламент (ЕС) № 748/2012 полетни тестове категория три или четири, и на бордни инженери на полетни тестове, които преди тази дата са извършвали дейности по полетни тестове в съответствие с приложимите разпоредби на националното законодателство. Използването на такива услуги не надхвърля определения към 31 декември 2017 г. обхват на функциите на членовете на екипажа, участващи в полетни тестове.
   Обхватът на функциите на членовете на екипажа, участващи в полетни тестове, се определя от заявителя за разрешение за полет или притежателя на такова разрешение, който използва или възнамерява да използва техните услуги, като се изхожда от опита и обучението им в областта на полетните тестове и от съответната документация на заявителя за разрешение за полет или притежателя на такова разрешение. Обхватът на функциите на членовете на екипажа, участващи в полетни тестове, се предоставя на компетентния орган.
   Всяко допълнение или друго изменение на обхвата на функциите, определен за членовете на екипажа, участващи в полетни тестове, от заявителя за разрешение за полет или притежателя на такова разрешение, който използва или възнамерява да използва техните услуги, трябва да отговаря на изискванията на допълнение XII към приложение I към Регламент (ЕС) № 748/2012.
   3.   До 31 декември 2015 г. компетентните органи могат да продължат да издават сертификатите за преглед на летателна годност формуляр 15а на EASA, посочени в допълнение II към приложение I към Регламент (ЕС) № 748/2012, който е в сила до 21 юли 2015 г. Сертификатите, издадени преди 1 януари 2016 г., остават валидни, докато бъдат изменени, временно прекратени или анулирани.
   Член 3
   Влизане в сила и прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 21 юли 2015 г.
   Независимо от това:
   
               а)
            
            
               точки 2 и 3 от приложението се прилагат от 1 януари 2016 г.; ако се прави позоваване на допълнение XII към приложение I към Регламент (ЕС) № 748/2012, се прилага буква б);
            
         
               б)
            
            
               точка 6 от приложението във връзка с буква Г от допълнение XII се прилага от 1 януари 2018 г., без да се засягат изискванията, които вече произтичат от приложение I (част FCL) към Регламент (ЕС) № 1178/2011 на Комисията (4).
            
         
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 юни 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 79, 19.3.2008 г., стр. 1.
   
      (2)  Регламент (ЕС) № 748/2012 на Комисията от 3 август 2012 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (ОВ L 224, 21.8.2012 г., стр. 1).
   
      (3)  Регламент (ЕО) № 2042/2003 на Комисията от 20 ноември 2003 г. относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи (ОВ L 315, 28.11.2003 г., стр. 1).
   
      (4)  Регламент (ЕС) № 1178/2011 на Комисията от 3 ноември 2011 г. за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) № 216/2008 на Европейския парламент и на Съвета (ОВ L 311, 25.11.2011 г., стр. 1).
   
      ПРИЛОЖЕНИЕ
      Приложение I (част 21) към Регламент (ЕС) № 748/2012 се изменя, както следва:
      
                  1)
               
               
                  В съдържанието се добавя следното:
                  „Допълнение XII — Категории полетни тестове и свързани с тях квалификации 85 на екипажа, участващ в полетни тестове“.
               
            
                  2)
               
               
                  В точка 21.А.143, буква а) се добавя следната подточка 13:
                  
                              „13.
                           
                           
                              ако трябва да се провеждат полетни тестове — ръководство за експлоатация при полетни тестове, в което са описани политиката и процедурите на съответната организация по отношение на полетните тестове. Ръководството за експлоатация при полетни тестове включва:
                              
                                          i)
                                       
                                       
                                          описание на процедурите на съответната организация по отношение на полетните тестове, в това число включването на извършващата ги организация в процедурата по издаване на разрешение за полет;
                                       
                                    
                                          ii)
                                       
                                       
                                          политика във връзка с формирането на екипажа, включително състав, компетентност, актуалност на документите и ограничения на полетното време съгласно допълнение XII към настоящото приложение I (част 21), при целесъобразност;
                                       
                                    
                                          iii)
                                       
                                       
                                          процедури за превоз на лица, които не са членове на екипажа, и за обучение за полетни тестове, при целесъобразност;
                                       
                                    
                                          iv)
                                       
                                       
                                          политика за управление на риска и безопасността и свързани с нея методики;
                                       
                                    
                                          v)
                                       
                                       
                                          процедури за определяне на приборите и оборудването, които трябва да се намират на борда;
                                       
                                    
                                          vi)
                                       
                                       
                                          списък на документите, които трябва да се подготвят за полетния тест.“
                                       
                                    
                        
            
                  3)
               
               
                  В точка 21.А.243 буква а) се заменя със следния текст:
                  
                              „а)
                           
                           
                              Проектантската организация подготвя за Агенцията наръчник, описващ директно или чрез препратка организацията, съответните процедури и продукти или промени в проектираните продукти. Ако трябва да се провеждат полетни тестове, се представя ръководство за експлоатация при полетни тестове, в което са описани политиката и процедурите на съответната организация по отношение на полетните тестове. Ръководството за експлоатация при полетни тестове включва:
                              
                                          i)
                                       
                                       
                                          описание на процедурите на съответната организация по отношение на полетните тестове, в това число включването на извършващата ги организация в процедурата по издаване на разрешение за полет;
                                       
                                    
                                          ii)
                                       
                                       
                                          политика във връзка с формирането на екипажа, включително състав, компетентност, актуалност на документите и ограничения на полетното време съгласно допълнение XII към настоящото приложение I (част 21), при целесъобразност;
                                       
                                    
                                          iii)
                                       
                                       
                                          процедури за превоз на лица, които не са членове на екипажа, и за обучение за полетни тестове, при целесъобразност;
                                       
                                    
                                          iv)
                                       
                                       
                                          политика за управление на риска и безопасността и свързани с нея методики;
                                       
                                    
                                          v)
                                       
                                       
                                          процедури за определяне на приборите и оборудването, които трябва да се намират на борда;
                                       
                                    
                                          vi)
                                       
                                       
                                          списък на документите, които трябва да се подготвят за полетния тест.“
                                       
                                    
                        
            
                  4)
               
               
                  В точка 21.A.708, буква б) подточка 2 се заменя със следния текст:
                  
                              „2.
                           
                           
                              условията или ограниченията по отношение на полетния екипаж за управление на въздухоплавателното средство, заедно с посочените в допълнение XII към настоящото приложение I (част 21).“
                           
                        
            
                  5)
               
               
                  Допълнение II се заменя със следния текст:„
                     Допълнение II
                     
                        Удостоверение за преглед на летателната годност — формуляр 15а на EASA
                     
                     
                        
                  “
            
                  6)
               
               
                  Добавя се следното допълнение ХII:
                  
                     „Допълнение XII
                     
                        Категории полетни тестове и свързани с тях квалификации на екипажа, участващ в полетни тестове
                     
                     А.   Общи разпоредби
                     
                     В настоящото допълнение се определят необходимите квалификации за полетния екипаж, участващ в провеждането на полетни тестове на въздухоплавателни средства, които са сертифицирани или предстои да бъдат сертифицирани в съответствие с CS-23 за въздухоплавателни средства с максимална излетна маса (MTOM) 2 000 kg или повече, CS-25, CS-27, CS-29 или еквивалентни кодове за летателна годност.
                     Б.   Определения
                     
                     
                                 1.
                              
                              
                                 „Борден инженер на полетни тестове“ означава всеки инженер, който участва в експлоатацията при полетни тестове на земята или по време на полет.
                              
                           
                                 2.
                              
                              
                                 „Главен борден инженер на полетни тестове“ означава борден инженер на полетни тестове, на когото е възложено изпълнението на функции във въздухоплавателно средство с цел провеждане на полетни тестове или подпомагане на пилота при експлоатацията на въздухоплавателното средство и неговите системи по време на дейности по полетни тестове.
                              
                           
                                 3.
                              
                              
                                 „Полетни тестове“ означава:
                                 
                                             3.1.
                                          
                                          
                                             полети във фазата на разработване на нови конструктивни решения (за въздухоплавателното средство, задвижващите системи, частите и устройствата);
                                          
                                       
                                             3.2.
                                          
                                          
                                             полети за демонстриране на съответствие с основанието за сертифициране и с типовия проект;
                                          
                                       
                                             3.3.
                                          
                                          
                                             полети, предназначени за изпробване на нови проектни концепции, изискващи неконвенционални маневри или профили, за които би било възможно да се излезе от вече одобрения полетен диапазон на въздухоплавателното средство;
                                          
                                       
                                             3.4.
                                          
                                          
                                             полети при обучение за полетни тестове.
                                          
                                       
                           В.   Категории полетни тестове
                     
                     1.   Общи разпоредби
                     
                     Съдържащите се по-долу описания се отнасят до полетите, които се извършват от проектантски и производствени организации съгласно приложение I (част 21).
                     2.   Обхват
                     
                     Ако в теста участват две или повече въздухоплавателни средства, всяко от тях се подлага на оценка съгласно настоящото допълнение, за да се определи дали тестът е полетен тест и — при целесъобразност — неговата категория.
                     В обхвата на настоящото допълнение попадат само полетите, посочени в точка 6, буква Б, подточка 3 от настоящото допълнение.
                     3.   Категории полетни тестове
                     
                     Полетните тестове се делят на следните четири категории:
                     
                                 3.1.
                              
                              
                                 Категория едно (1)
                                 
                                             а)
                                          
                                          
                                             пръв полет (първи полети) на нов тип въздухоплавателно средство или на въздухоплавателно средство, чиито летателни характеристики или характеристики на управление може да се били значително изменени;
                                          
                                       
                                             б)
                                          
                                          
                                             полети, по време на които може да се предполага възможност да се достигнат полетни характеристики, значително различаващи се от вече познатите;
                                          
                                       
                                             в)
                                          
                                          
                                             полети за проучване на нови или необичайни проектни характеристики или техники на въздухоплавателното средство;
                                          
                                       
                                             г)
                                          
                                          
                                             полети за определяне или разширяване на полетния диапазон;
                                          
                                       
                                             д)
                                          
                                          
                                             полети за определяне на регулационни характеристики, полетни характеристики и характеристики на управление при доближаване до границите на полетния диапазон;
                                          
                                       
                                             е)
                                          
                                          
                                             обучение за полетни тестове за полетни тестове от категория 1.
                                          
                                       
                           
                                 3.2.
                              
                              
                                 Категория две (2)
                                 
                                             а)
                                          
                                          
                                             полети, които не са класирани в категория 1 и се извършват с въздухоплавателно средство, чийто тип все още не е сертифициран;
                                          
                                       
                                             б)
                                          
                                          
                                             полети, които не са класирани в категория 1 и се извършват с въздухоплавателно средство от вече сертифициран тип и при въведена, но все още неодобрена модификация, и при които:
                                             
                                                         i)
                                                      
                                                      
                                                         се изисква оценка на цялостното поведение на въздухоплавателното средство; или
                                                      
                                                   
                                                         ii)
                                                      
                                                      
                                                         се изисква оценка на основни процедури за екипажа, когато се експлоатира нова или модифицирана система или когато е необходима такава система; или
                                                      
                                                   
                                                         iii)
                                                      
                                                      
                                                         се изисква те да се извършват преднамерено извън границите на понастоящем одобрения оперативен диапазон, но в рамките на проучвания полетен диапазон;
                                                      
                                                   
                                       
                                             в)
                                          
                                          
                                             обучение за полетни тестове за полетни тестове от категория 2.
                                          
                                       
                           
                                 3.3.
                              
                              
                                 Категория три (3)
                                 Полети с цел издаване на декларация за съответствие за новопостроено въздухоплавателно средство, за което не се изисква да извършва полети извън ограниченията, посочени в типовия сертификат или в ръководството за летателна експлоатация на въздухоплавателното средство.
                              
                           
                                 3.4.
                              
                              
                                 Категория четири (4)
                                 Полети, които не са класирани в категории 1 или 2 и се извършват с въздухоплавателно средство от вече сертифициран тип и при въведена, но все още неодобрена промяна в проекта.
                              
                           Г.   Компетентност и опит на пилотите и на главните бордни инженери на полетни тестове
                     
                     1.   Общи разпоредби
                     
                     Пилотите и главните бордни инженери на полетни тестове трябва да разполагат с компетентността и опита, посочени в следната таблица.
                     
                                  
                              
                              
                                 Категории полетни тестове
                              
                           
                                 Въздухоплавателно средство
                              
                              
                                 1
                              
                              
                                 2
                              
                              
                                 3
                              
                              
                                 4
                              
                           
                                 Сертифицирани в съответствие с CS-23 въздухоплавателни средства за къси разстояния или въздухоплавателни средства с проектна скорост на пикиране (Md) над 0,6 или максимален таван над 7 260 m (25 000 ft), CS-25, CS-27, CS-29 или еквивалентни кодове за летателна годност
                              
                              
                                 1-во ниво на компетентност
                              
                              
                                 2-ро ниво на компетентност
                              
                              
                                 3-то ниво на компетентност
                              
                              
                                 4-то ниво на компетентност
                              
                           
                                 Други сертифицирани в съответствие с CS-23 въздухоплавателни средства с МТОМ 2 000 kg или повече
                              
                              
                                 2-ро ниво на компетентност
                              
                              
                                 2-ро ниво на компетентност
                              
                              
                                 3-то ниво на компетентност
                              
                              
                                 4-то ниво на компетентност
                              
                           1.1.   1-во ниво на компетентност:
                     
                              
                                 1.1.1.
                              
                              
                                 Пилотите трябва да отговарят на изискванията по приложение I (част-FCL) към Регламент (ЕС) № 1178/2011 на Комисията от 3 ноември 2011 г. (1)
                                 
                              
                           
                              
                                 1.1.2.
                              
                              
                                 Главният борден инженер на полетни тестове трябва:
                                 
                                             а)
                                          
                                          
                                             да е преминал успешно курс на обучение за 1-во ниво на компетентност; и
                                          
                                       
                                             б)
                                          
                                          
                                             да има минимум 100 часа летателен опит, включително обучение за полетни тестове.
                                          
                                       
                           1.2.   2-ро ниво на компетентност:
                     
                              
                                 1.2.1.
                              
                              
                                 Пилотите трябва да отговарят на изискванията по приложение I (част-FCL) към Регламент (ЕС) № 1178/2011.
                              
                           
                              
                                 1.2.2.
                              
                              
                                 Главният борден инженер на полетни тестове трябва:
                                 
                                             а)
                                          
                                          
                                             да е преминал успешно курс на обучение за 1-во или 2-ро ниво на компетентност; и
                                          
                                       
                                             б)
                                          
                                          
                                             да има минимум 50 часа летателен опит, включително обучение за полетни тестове.
                                          
                                       Курсовете за обучение за 1-во или 2-ро ниво на компетентност за главния борден инженер на полетни тестове трябва да включват минимум следните дисциплини:
                                 
                                             i)
                                          
                                          
                                             характеристики;
                                          
                                       
                                             ii)
                                          
                                          
                                             стабилност и управление/характеристики на управление;
                                          
                                       
                                             iii)
                                          
                                          
                                             системи;
                                          
                                       
                                             iv)
                                          
                                          
                                             управление на тестове; и
                                          
                                       
                                             v)
                                          
                                          
                                             управление на риска/безопасността.
                                          
                                       
                           1.3.   3-то ниво на компетентност:
                     
                              
                                 1.3.1.
                              
                              
                                 Пилотът (пилотите) трябва да притежава(т) като минимум валидно свидетелство за правоспособност за категорията на тестваното въздухоплавателно средство, издадено в съответствие с част-FCL, и свидетелство за правоспособност на професионален пилот (CPL). Освен това командирът трябва:
                                 
                                             а)
                                          
                                          
                                             да притежава квалификация за полетни тестове; или
                                          
                                       
                                             б)
                                          
                                          
                                             да има минимум 1 000 часа летателен опит като командир на въздухоплавателно средство с подобна сложност и характеристики; и
                                          
                                       
                                             в)
                                          
                                          
                                             да е участвал — за всеки клас или тип въздухоплавателно средство — във всички полети, включени в програмата, въз основа на която се издава индивидуално удостоверение за летателна годност, за минимум пет въздухоплавателни средства.
                                          
                                       
                           
                              
                                 1.3.2.
                              
                              
                                 Главният борден инженер на полетни тестове трябва:
                                 
                                             а)
                                          
                                          
                                             да отговаря на изискванията на 1-во или 2-ро ниво на компетентност; или
                                          
                                       
                                             б)
                                          
                                          
                                             да разполага със значителен летателен опит във връзка с конкретната задача; и
                                          
                                       
                                             в)
                                          
                                          
                                             да е участвал във всички полети, включени в програмата, въз основа на която се издава индивидуално удостоверение за летателна годност, за минимум пет въздухоплавателни средства.
                                          
                                       
                           1.4.   4-то ниво на компетентност:
                     
                              
                                 1.4.1.
                              
                              
                                 Пилотът (пилотите) трябва да притежава(т) като минимум валидно свидетелство за правоспособност за категорията на тестваното въздухоплавателно средство, издадено в съответствие с част-FCL, и свидетелство за правоспособност на професионален пилот (CPL). Командирът трябва да притежава квалификация за полетни тестове или да има минимум 1 000 часа летателен опит като командир на въздухоплавателно средство с подобна сложност и характеристики.
                              
                           
                              
                                 1.4.2.
                              
                              
                                 Компетентността и опитът на главните бордни инженери на полетни тестове се определят в ръководството за експлоатация при полетни тестове.
                              
                           2.   Главни бордни инженери на полетни тестове
                     
                     Главните бордни инженери на полетни тестове получават разрешение от наемащата ги организация, в което подробно се описват техните функции в рамките на организацията. Разрешението трябва да съдържа следната информация:
                     
                                 а)
                              
                              
                                 име;
                              
                           
                                 б)
                              
                              
                                 дата на раждане;
                              
                           
                                 в)
                              
                              
                                 опит и преминато обучение;
                              
                           
                                 г)
                              
                              
                                 длъжност в организацията;
                              
                           
                                 д)
                              
                              
                                 обхват на разрешението;
                              
                           
                                 е)
                              
                              
                                 дата на първо издаване на разрешението;
                              
                           
                                 ж)
                              
                              
                                 дата на валидност на разрешението (ако е приложимо); и
                              
                           
                                 з)
                              
                              
                                 идентификационен номер на разрешението.
                              
                           Главните бордни инженери на полетни тестове се определят за конкретен полет само ако са физически и психически годни за безопасно изпълнение на възложените им задължения и отговорности.
                     Организацията предоставя на притежателите на разрешения цялата документация, свързана с тези разрешения.
                     Д.   Компетентност и опит на другите бордни инженери на полетни тестове
                     
                     Опитът и обучението на другите бордни инженери на полетни тестове, които се намират на борда на въздухоплавателното средство, трябва да съответстват на задачите, възложени им като членове на екипажа, и при целесъобразност — на ръководството за експлоатация при полетни тестове.
                     Организацията предоставя на съответните бордни инженери на полетни тестове цялата документация, свързана с техните полетни дейности.“
                  
               
            
         (1)  Регламент (ЕС) № 1178/2011 на Комисията от 3 ноември 2011 г. за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) № 216/2008 на Европейския парламент и на Съвета (ОВ L 311, 25.11.2011 г., стр. 1).